Narodna skupština
20180314

Kompletna koalicija oko njega okupljena je za samo godinu dana izgubila više od 130.000 glasova podrške samo u Beogradu, na nivou cele zemlje verovatno ne postoje iznad linije cenzusa. Ne treba da brine ni priča njegovog koalicionog partnera Jankovića, koji je, kritikujući, zamislite, jedan sporazum koji mi treba da usvojimo na ovaj sednici, kazao da je bezbednost Srbije ugrožena jer dajemo svoje računarske, kompjuterske sisteme na uvid drugoj državi, a to nismo radili ni 1946. godine. Dakle, koliko je samo smešno pričati da smo mi mogli neke kompjuterske sisteme da damo nekom drugom 1946. godine ne treba objašnjavati, ali to sve govori o kakvim je politički neozbiljnim ljudima reč. Pored toga što su, naravno, politički neuspešni, svi oni zajedno, podjednako kao i ovi koji ih u Narodnoj skupštini podržavaju i koji sada za njih kibicuju i dobacuju, svi su zajedno na toj prethodno pomenutoj dubokoj, dubokoj političkoj margini dosovskog režima koji je umeo jedino od ove države da pravi otužnu DOS palanku i ništa bolje od toga. Hvala lepo. (Marko Đurišić: Vreme!)